title: 2006/324/EB: 2006 m. vasario 27 d.  Tarybos sprendimas, dėl Europos bendrijos ir Tailando Karalystės susitarimo sudarymo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą

text:
5.5.2006

               LT

               Europos Sąjungos oficialusis leidinys

               L 120/17

         TARYBOS SPRENDIMAS
   2006 m. vasario 27 d.
   dėl Europos bendrijos ir Tailando Karalystės susitarimo sudarymo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą
   (2006/324/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2004 m. kovo 22 d. Taryba įgaliojo Komisiją pradėti derybas su tam tikromis PPO narėmis pagal 1994 m. Bendrojo susitarimo dėl tarifų ir prekybos (GATT) XXIV:6 straipsnį, į Europos Sąjungą stojant Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai.

               (2)

               Derybas vedė Komisija, konsultuodamasi su pagal Sutarties 133 straipsnį įsteigtu komitetu ir vadovaudamasi Tarybos patvirtintais derybų nurodymais.

               (3)

               Komisija baigė derybas dėl Europos bendrijos ir Tailando Karalystės susitarimo pasikeičiant laiškais pagal 1994 m. GATT XXIV:6 ir XXVIII straipsnius. Todėl minėtas susitarimas turėtų būti patvirtintas.

               (4)

               Šiam sprendimui įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (1),

         NUSPRENDĖ:
   1 straipsnis
   Europos bendrijos ir Korėjos Respublikos susitarimas pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą, susijęs su konkrečių nuolaidų panaikinimu dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtų įsipareigojimų sąrašų panaikinimo joms įstojus į Europos Sąjungą, yra patvirtinamas Bendrijos vardu.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Komisija priima išsamias susitarimo pasikeičiant laiškais įgyvendinimo taisykles šio sprendimo 3 straipsnio 2 dalyje arba, dėl tarifinių kvotų tarifų pozicijai 1604 20, 4 straipsnio 2 dalyje nustatyta tvarka.
   3 straipsnis
   1.   Komisijai padeda Grūdų vadybos komitetas, įsteigtas 2003 m. rugsėjo 29 d. Tarybos reglamento (EB) Nr. 1784/2003 dėl bendro grūdų rinkos organizavimo (2) 25 straipsniu arba kitas komitetas, įsteigtas atitinkamu reglamento dėl bendro atitinkamo produkto rinkos organizavimo straipsniu.
   2.   Kai daroma nuoroda į šią dalį, taikomi Sprendimo 1999/468/EB 4 ir 7 straipsniai.
   Sprendimo 1999/468/EB 4 straipsnio 3 dalyje numatytas laikotarpis yra vienas mėnuo.
   3.   Komitetas priima savo darbo tvarkos taisykles.
   4 straipsnis
   1.   Komisijai padeda Muitinės kodekso komitetas, įsteigtas 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (3), 248a straipsniu.
   2.   Kai daroma nuoroda į šią dalį, taikomi Sprendimo 1999/468/EB 4 ir 7 straipsniai.
   Sprendimo 1999/468/EB 4 straipsnio 3 dalyje numatytas laikotarpis yra trys mėnesiai.
   3.   Komitetas priima savo darbo tvarkos taisykles.
   5 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Bendrijai (4).

      Priimta Briuselyje, 2006 m. vasario 27 d.

            Tarybos vardu

            Pirmininkė

         U. PLASSNIK

      (1)  OL L 184, 1999 7 17, p. 23.

      (2)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).

      (3)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).

      (4)  Susitarimo įsigaliojimo diena bus paskelbta Europos Sąjungos oficialiajame leidinyje.
    ---documentbreak---

               5.5.2006

               LT

               Europos Sąjungos oficialusis leidinys

               L 120/19

         Europos bendrijos ir Tailando Karalystės
   SUSITARIMAS
   pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą
   Bankokas, 2006 m. kovo 16 d.
   Pone,
   Prasidėjus Europos Bendrijų (EB) ir Tailando Karalystės (Tailando) deryboms pagal 1994 m. GATT susitarimo XXIV:6 straipsnį ir XXVIII straipsnį dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo joms įstojus į EB, EB ir Tailandas, siekdamos baigti derybas, pradėtas EB 2004 m. sausio 19 d. pateikus pranešimą PPO pagal 1994 m. GATT susitarimo XXIV:6 straipsnį, susitarė dėl toliau išdėstytų klausimų.
   EB sutinka į savo įsipareigojimų sąrašą, skirtą EB 25 muitų teritorijai, įtraukti ankstesniame EB 15 sąraše esančias nuolaidas.
   EB sutinka į EB 25 muitų teritorijai skirtą įsipareigojimų sąrašą įtraukti nuolaidas, išdėstytas šio susitarimo priede.
   Tailandas sutinka su EB metodo, skirto patikslinti EB 15 ir Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimus po pastarosios EB plėtros, esminėmis priemonėmis: eksporto įsipareigojimų apskaičiavimu neto pagrindu; tarifinių kvotų apskaičiavimu neto pagrindu; ir nacionalinės paramos įsipareigojimų apibendrinimu.
   Šis susitarimas įsigalioja tą dieną, kurią EB ir Tailandas apsikeičia susitarimo laiškais, prieš tai šalims jį išnagrinėjus pagal savo tvarką. EB deda visas pastangas siekdama užtikrinti, kad atitinkamos įgyvendinimo priemonės įsigaliotų iki 2006 m. sausio 1 d. ir jokiu būdu ne vėliau kaip 2006 m. liepos 1 d.
   Reiškiu Jums, pone, savo didžiausią pagarbą.

         Europos bendrijos vardu

      PRIEDAS
      1604 20 70: nauja metinė 2 558 tonų, iš kurių 1 816 tonų skiriama Tailandui, tarifinė kvota; likusi kvotos dalis taikoma erga omnes nustatant 0 % muito normą, o šią kvotą viršijančiam kiekiui nustatant 24 % muito normą.
      1604 20 50: nauja metinė 2 275 tonų, iš kurių 1 410 tonų skiriama Tailandui, tarifinė kvota; likusi kvotos dalis taikoma erga omnes nustatant 0 % muito normą, o šią kvotą viršijančiam kiekiui nustatant 25 % muito normą.
      1006 10 (ryžiai su luobelėmis): nauja 7 tonų metinė tarifinė kvota (erga omnes), šiai kvotai nustatoma 15 % muito norma.
      1006 20 (lukštenti ryžiai): nauja 1 634 tonų metinė tarifinė kvota (erga omnes), šiai kvotai nustatoma 15 % muito norma.
      1006 30 (iš dalies ir (arba) visiškai nulukštenti ryžiai): dabartinės EB 15 kvotos padidinimas 25 516 tonų metine tarifine kvota (erga omnes), šiai kvotai nustatoma 0 % muito norma.
      1 200 tonų priskyrimas Tailandui įskaitomas į dabartinę EB 15 iš dalies ir (arba) visiškai nulukštentų ryžių kvotą, šiai kvotai nustatoma 0 % muito norma.
      1006 40 (skaldyti ryžiai): nauja 31 788 tonų metinė tarifinė kvota (erga omnes) dabartinėje EB 15 kvotoje, šiai kvotai nustatoma 0 % muito norma.

   Bankokas, 2006 m. kovo 16 d.
   Pone,
   Daroma nuoroda į Jūsų laišką, kuriame sakoma:

      „Prasidėjus Europos Bendrijų (EB) ir Tailando Karalystės (Tailando) deryboms pagal 1994 m. GATT susitarimo XXIV:6 straipsnį ir XXVIII straipsnį dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo joms įstojus į EB, EB ir Tailandas, siekdamos baigti derybas, pradėtas EB 2004 m. sausio 19 d. pateikus pranešimą PPO pagal 1994 m. GATT susitarimo XXIV:6 straipsnį, susitarė dėl toliau išdėstytų klausimų.
      EB sutinka į savo įsipareigojimų sąrašą, skirtą EB 25 muitų teritorijai, įtraukti ankstesniame EB 15 sąraše esančias nuolaidas.
      EB sutinka į EB 25 muitų teritorijai skirtą įsipareigojimų sąrašą įtraukti nuolaidas, išdėstytas šio susitarimo priede.
      Tailandas sutinka su EB metodo, skirto patikslinti EB 15 ir Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimus po pastarosios EB plėtros, esminėmis priemonėmis: eksporto įsipareigojimų apskaičiavimu neto pagrindu; tarifinių kvotų apskaičiavimu neto pagrindu; ir nacionalinės paramos įsipareigojimų apibendrinimu.
      Šis susitarimas įsigalioja tą dieną, kurią EB ir Tailandas apsikeičia susitarimo laiškais, prieš tai šalims jį išnagrinėjus pagal savo tvarką. EB deda visas pastangas siekdama užtikrinti, kad atitinkamos įgyvendinimo priemonės įsigaliotų iki 2006 m. sausio 1 d. ir jokiu būdu ne vėliau kaip 2006 m. liepos 1 d.“.

   Turiu garbės pranešti apie mano Vyriausybės pritarimą.
   Reiškiu Jums, pone, savo didžiausią pagarbą.

         Tailando Karalystės vardu


title: 2012/568/ES: 2012 m. gegužės 10 d. Europos Parlamento sprendimas dėl Bendrijos žuvininkystės kontrolės agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/169

         EUROPOS PARLAMENTO SPRENDIMAS
   2012 m. gegužės 10 d.
   dėl Bendrijos žuvininkystės kontrolės agentūros 2010 finansinių metų biudžeto įvykdymo patvirtinimo
   (2012/568/ES)
   EUROPOS PARLAMENTAS,

               —

               atsižvelgdamas į Bendrijos žuvininkystės kontrolės agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Bendrijos žuvininkystės kontrolės agentūros 2010 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Žuvininkystės komiteto nuomonę (A7-0130/2012),

               1.

               patvirtina Bendrijos žuvininkystės kontrolės agentūros direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos žuvininkystės kontrolės agentūros (anksčiau – Bendrijos žuvininkystės kontrolės agentūra) vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 1.

      (2)  OL L 248, 2002 9 16, p. 1.

      (3)  OL L 128, 2005 5 21, p. 1.

      (4)  OL L 357, 2002 12 31, p. 72.
   PRIEDAS

      EUROPOS PARLAMENTO PASTARŲJŲ METŲ REKOMENDACIJOS

               Bendrijos žuvininkystės kontrolės agentūra
               (įsteigta 2007 m.)

               2007 m.

               2008 m.

               2009 m.

               Veikla

               Nepateikta

                           —

                           Ragina Agentūrą atlikti diachronišką veiklos, vykdytos šiais ir ankstesniais metais, analizę,

                           —

                           taip pat ragina Agentūrą apsvarstyti galimybę planuojant visą savo veiklą naudoti Gantto diagramą,

                           —

                           ragina Agentūrą parengti daugiametę darbo programą

                           —

                           Ragina Agentūrą pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis tam, kad biudžeto įvykdymą tvirtinanti institucija galėtų veiksmingiau įvertinti Agentūros metinę veiklą laikui bėgant,

                           —

                           ragina Agentūrą tobulinti savo metinę darbo programą ir į ją įtraukti konkrečius ir įvertinamus tikslus tiek politikos srities lygmeniu, tiek veiklos lygmeniu, taip pat nustatyti SMART rodiklius,

                           —

                           ragina Agentūrą sukurti pagrindinius veiklos rodiklius, taikomus vykdant administracines paramos funkcijas,

                           —

                           ragina Agentūrą apsvarstyti galimybę planuojant visą savo veiklą naudoti Gantto diagramą

               Biudžeto ir finansų valdymas

               Pagal Finansinio reglamento 38 straipsnį reikalaujamos skaidrumą ir patikimą finansų valdymą užtikrinančios vidaus kontrolės procedūros dar nėra pagrįstos dokumentais. Nėra kontrolės standartų ir viešųjų pirkimų procedūrų

               Agentūra ne griežtai laikosi konkretumo principo: Agentūra turi ištaisyti savo veiklos planavimo trūkumus; priešingai Finansinio reglamento nuostatoms, kai kurie teisiniai įsipareigojimai (1 400 000 EUR) buvo prisiimti prieš prisiimant atitinkamus biudžetinius įsipareigojimus

               Nepateikta

               Žmogiškieji ištekliai

               Nepateikta

               Ragina Agentūrą gerinti biudžeto įgyvendinimo stebėseną, ypač žmogiškųjų išteklių srityje

               Ragina Agentūrą ištaisyti įdarbinimo planavimo trūkumus

               Vidaus auditas

               Nepateikta

               Ragina Agentūrą įgyvendinti 15 Vidaus audito tarnybos pateiktų rekomendacijų, kurios susijusios su poreikiu parengti visą Agentūros veiklą apimančių rodiklių rinkinį, vidaus organizacijos ir procedūrų struktūra, kuri padėtų užtikrinti patikinimą dėl valdymo, žmogiškųjų išteklių valdymu ir su poreikiu numatyti vidaus procedūras, kad būtų sumažintas Agentūros pavėluotų mokėjimų kiekis

                           —

                           Ragina Agentūrą informuoti biudžeto įvykdymą tvirtinančią instituciją apie Vidaus audito tarnybos pateiktas rekomendacijas ir veiksmus, kurių ėmėsi Agentūra,

                           —

                           primygtinai ragina Agentūros vykdomąjį direktorių iki galo vykdyti savo įsipareigojimą ir į savo ataskaitą biudžeto įvykdymą tvirtinančiai institucijai, kurioje apibendrintai pateikiama Vidaus audito tarnybos ataskaita, įtraukti visas rekomendacijas ir visus veiksmus, kurių imtasi atsižvelgiant į šias rekomendacijas,

                           —

                           ragina Agentūrą peržiūrėti savo vidaus kontrolės sistemą siekiant pagrįsti vykdomojo direktoriaus metinį patikinimo pareiškimą ir persvarstyti visas savo administracines ir veiklos procedūras ir atitinkamai patvirtinti dokumentais darbo srautą ir pagrindines kontrolės priemones,

                           —

                           ragina Agentūrą nustatyti rizikos valdymo funkciją, kad būtų nustatoma rizika ir kuriami sąnaudas mažinančių priemonių planai

          ---documentbreak---

               17.10.2012

               LT

               Europos Sąjungos oficialusis leidinys

               L 286/170

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Bendrijos žuvininkystės kontrolės agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Bendrijos žuvininkystės kontrolės agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Bendrijos žuvininkystės kontrolės agentūros 2010 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Žuvininkystės komiteto nuomonę (A7-0130/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog Bendrijos žuvininkystės kontrolės agentūros (toliau – Agentūra) 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

               B.

               kadangi Parlamentas 2011 m. gegužės 10 d. patvirtino Agentūros vykdomajam direktoriui, kad Agentūros 2009 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje Parlamentas, be kita ko:

                           —

                           paragino Agentūrą tobulinti savo metinę darbo programą ir į ją įtraukti konkrečius ir įvertinamus tikslus tiek politikos srities lygmeniu, tiek veiklos lygmeniu, taip pat nustatyti SMART rodiklius,

                           —

                           primygtinai ragina vykdomąjį direktorių iki galo įvykdyti savo įsipareigojimą ir į savo ataskaitą biudžeto įvykdymą tvirtinančiai institucijai, kurioje apibendrintai pateikiama Vidaus audito tarnybos (VAT) ataskaita, įtraukti visas rekomendacijas ir visus veiksmus, kurių imtasi atsižvelgiant į šias rekomendacijas,

                           —

                           ragina Agentūrą peržiūrėti savo vidaus kontrolės sistemą (VKS) siekiant pagrįsti jos vykdomojo direktoriaus metinį patikinimo pareiškimą ir persvarstyti visas savo administracines ir veiklos procedūras ir atitinkamai patvirtinti dokumentais darbo srautą ir pagrindines kontrolės priemones;

               C.

               kadangi Agentūrai 2010 m. buvo skirtas 11 000 000 EUR biudžetas, kuris, palyginti su 2009 m. biudžetu, siekusiu 10 100 000 EUR, padidėjo 8,9 %;

               D.

               kadangi pradinis Sąjungos įnašas į Agentūros biudžetą 2010 m. buvo 7 695 223 EUR, t. y. 34,9 % didesnis, palyginti su pradiniu įnašu 2009 m. (6);

      Biudžeto ir finansų valdymas

               1.

               primena, kad pradinis Sąjungos įnašas į Agentūros biudžetą 2010 m. sudarė 7 695 223 EUR; vis dėlto pažymi, kad jis buvo papildytas 714 777 EUR susigrąžinto perviršio suma, vadinasi, visas Sąjungos įnašas 2010 m. sudarė 8 410 000 EUR;

               2.

               pažymi, kad pagal Agentūros 2010 m. galutines metines ataskaitas, Agentūra prisiėmė 98,3 % suteiktos sumos siekiančius įsipareigojimus ir sumokėjo 85,6 % turimų mokėjimų asignavimų (neatsižvelgiant į išlaidas iš kitų įplaukų šaltinių); teigiamai vertina tai, kad Agentūra savo 2010 m. metinėje veiklos ataskaitoje (MVA) biudžeto įvykdymą tvirtinančiai institucijai pateikė duomenis, pagal kuriuos matyti bendras – ir įsipareigojimų, ir mokėjimų – biudžeto įvykdymo lygis;

               3.

               taip pat, remdamasis Vidaus audito tarnybos ataskaita, pažymi, kad 2010 finansiniais metais Agentūros savaiminiai perkėlimai į 2011 m. sudarė 1 160 393 EUR (neįvykdyti įsipareigojimai) ir 629 517,41 EUR (mokėjimų asignavimai), o Agentūros nesavaiminiai perkėlimai sudarė 530 875,59 EUR; ragina Audito Rūmus informaciją apie perkėlimus paminėti savo ataskaitoje dėl Agentūros 2011 finansinių metų galutinių metinių ataskaitų;

               4.

               primygtinai ragina Agentūrą paisyti metinio periodiškumo principo; ypač pažymi, kad kai kurie Agentūros 2010 m. biudžeto įsipareigojimai buvo susiję su išlaidomis vykdant 2011 m. projektus; apgailestauja, kad Audito Rūmų ataskaitoje dėl Agentūros 2010 m. metinių ataskaitų biudžeto įvykdymą tvirtinančiai institucijai nebuvo pateikta daugiau išsamesnės informacijos šiuo klausimu;

      Apskaitos sistema

               5.

               remdamasis 2010 finansinių metų galutinėmis metinėmis ataskaitomis pažymi, kad Agentūros biudžetinės sąskaitos tvarkomos taikant ABAC sistemą, o bendros sąskaitos tvarkomos taikant SAP sistemą, kuri turi tiesioginę sąsają su Komisijos bendrąja apskaitos sistema;

               6.

               vis dėlto ragina Agentūrą įgaliotųjų leidimus suteikiančių pareigūnų (ĮLSP) teisę naudotis ABAC suderinti su sprendimu dėl įgaliojimo;

               7.

               taip pat pažymi, kad Agentūra persvarstė visus savo vykdant procedūras naudotus apyvartos dokumentus, šablonus ir formas, kad nustatytų, kokiose srityse galimi patobulinimai, ir išvengtų informacijos pertekliaus;

      Viešųjų pirkimų procedūros

               8.

               ragina Agentūrą imtis būtinų priemonių siekiant užtikrinti, kad viešųjų pirkimų dokumentai būtų tinkamai pasirašyti ir būtų nurodyta data; pažymi, kad Audito Rūmai šioje srityje nustatė trūkumų;

      Žmogiškieji ištekliai

               9.

               ragina Agentūrą padidinti skaidrumą vykdant įdarbinimo procedūras; pažymi, kad Audito Rūmai šioje srityje nustatė trūkumų; ypač atkreipia dėmesį į tai, kad vykdant darbuotojų atrankos procedūras, iš anksto nebuvo nustatytas privalomas balų skaičius, kurį turėjo surinkti kandidatai, kad būtų pakviesti į atrankos pokalbį arba įtraukti į rezervo sąrašą;

               10.

               remdamasis Agentūros metine veiklos ataskaita pažymi, kad į 10 iš 11 laikinųjų darbuotojų (LD) laisvų darbo vietų buvo rasta darbuotojų, t. y. buvo užpildyta 98 % 2010 m. personalo plane numatytų postų (52 iš 53 laikinųjų darbuotojų postų);

               11.

               remdamasis metine veiklos ataskaita pripažįsta, kad darbuotojų kaita apsiribojo tuo, jog iš darbo išėjo 2 pagal sutartis dirbantys darbuotojai ir 1 laikinasis darbuotojas išėjo į pensiją;

               12.

               džiaugiasi, kad Audito Rūmai pareiškė, jog pagal Agentūros 2010 finansinių metų metines finansines ataskaitas atliktos operacijos visais esminiais požiūriais teisėtos ir tvarkingos;

      Veikla

               13.

               pažymi, kad Agentūra 2010 m. spalio 19 d. patvirtino savo 2011–2015 m. daugiametę darbo programą; pabrėžia šio dokumento svarbą siekiant, kad Agentūra galėtų veiksmingai organizuoti savo strategijos įgyvendinimą ir siekti savo tikslų;

               14.

               dar kartą ragina Agentūrą planuojant visą savo veiklą parengti Gantto diagramą, kad būtų galima greitai nustatyti laiką, kurį kiekvienas darbuotojas skiria konkrečiam projektui, ir skatinti naudoti į rezultatus orientuotą metodą; nepaisant to, pripažįsta, kad Agentūra biudžeto įvykdymą tvirtinančiai institucijai pateikė lentelę su reikalaujama informacija;

               15.

               palankiai vertina Agentūros vidaus audito pajėgumų (angl. IAC) iniciatyvą, pagal kurią Agentūroje parengtas vidaus mokymo kursas ir vykdyti būtini etikos ir principingumo mokymai; itin palankiai vertina tai, kad šie mokymai privalomi visiems darbuotojams siekiant užtikrinti etikos ir organizacijos vertybių suvokimą, be kita ko, siekiant etiško elgesio, išvengti interesų konfliktų, sukčiavimo atvejų ir siekiant, kad būtų pranešama apie pažeidimus;

               16.

               pabrėžia Agentūros užduočių svarbą ir džiaugiasi efektyvia ir rezultatyvia jos veikla, į kurią 2010 m. birželio mėn. apsilankymo Agentūroje metu atkreipė dėmesį Žuvininkystės komitetas ir kurią ketina vėl tikrinti per kitą apsilankymą 2012 m.;

      Vidaus auditas

               17.

               palankiai vertina Agentūros iniciatyvą, dėl kurios 2008 m. sukurta vidaus audito funkcija (pirmiau minėti IAC) tam, kad vykdomajam direktoriui ir vadovybei būtų teikiama parama ir patarimai vidaus kontrolės, rizikos vertinimo ir vidaus audito klausimais; pažymi, kad Agentūroje IAC paslauga nėra naudojamasi visą darbo laiką, bet Agentūra ja dalijasi su Lisabonoje esančia Europos jūrų saugumo agentūra (EMSA); pažymi, kad šiuo tikslu 2008 m. birželio 17 d. Agentūra ir Europos jūrų saugumo agentūra pasirašė paslaugų lygio susitarimą;

               18.

               remdamasis Agentūros metine veiklos ataskaita pažymi, kad, vadovaudamasi 2010–2012 m. strateginiu planu, Vidaus audito tarnyba atliko biudžeto vykdymo proceso auditą ir informacinių technologijų rizikos vertinimą;

               19.

               pažymi, kad 2010 m. Vidaus audito tarnyba atliko biudžeto vykdymo auditą siekdama įvertinti, ar vidaus kontrolės sistema pakankamai užtikrina, kad būtų laikomasi teisinio pagrindo, procesų veiksmingumą ir efektyvumą ir informacijos, kuria paremta administracijos priežiūra, patikimumą;

               20.

               ragina Agentūrą imtis būtinų priemonių šiais klausimais:

                           —

                           įgaliotųjų leidimus suteikiančių pareigūnų teisė naudoti ABAC,

                           —

                           mokėjimų vėlavimas,

                           —

                           išimčių tvarkymo politika ir centrinio išimčių registro sukūrimas;

                     pažymi, kad Agentūra pranešė, jog įgyvendino dvi labai svarbias Vidaus audito tarnybos rekomendacijas, t. y. įgaliotųjų leidimus suteikiančių pareigūnų teisės naudoti ABAC koregavimą ir išimčių tvarkymo politikos bei centrinio išimčių registro parengimą ir įgyvendinimą, ir šiuo metu jas peržiūri Vidaus audito tarnyba; vis dėlto ragina Agentūrą informuoti biudžeto įvykdymą tvirtinančią instituciją apie veiksmus, kurių buvo imtasi, ir apie pasiektus rezultatus;

               21.

               ragina Agentūrą nedelsiant imtis veiksmų sprendžiant toliau nurodytus klausimus ir informuoti biudžeto įvykdymą tvirtinančią instituciją apie veiksmus, kurių imtasi:

                           —

                           rizikos valdymo sistemos įdiegimas,

                           —

                           reguliaraus vidaus kontrolės sistemos persvarstymo nustatymas;

               22.

               atkreipia dėmesį į savo ankstesniuose pranešimuose dėl biudžeto įvykdymo patvirtinimo pateiktas rekomendacijas, kurios nurodytos šios rezoliucijos priede;

               23.

               pažymi, kad kitos su Parlamento sprendimu dėl biudžeto įvykdymo patvirtinimu susijusios pastabos, kurios yra horizontaliojo pobūdžio, pateikiamos Parlamento 2012 m. gegužės 10 d. (7) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 1.

      (2)  OL L 248, 2002 9 16, p. 1.

      (3)  OL L 128, 2005 5 21, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 135.

      (6)  OL L 64, 2010 3 12, p. 837.

      (7)  Priimti tekstai, P7_TA(2012)0164 (žr. Šio Oficialiojo leidinio p. 388).


15.12.2016

               LT

               Europos Sąjungos oficialusis leidinys

               C 468/423

         P7_TA(2013)0592
   Neprieštaravimas deleguotajam aktui: Reglamento (ES) Nr. 978/2012, kuriuo taikoma bendrųjų muitų tarifų lengvatų sistema, I, II ir IV priedų dalinis keitimas
   2013 m. gruodžio 12 d. Europos Parlamento sprendimas nepareikšti prieštaravimų dėl 2013 m. spalio 30 d. Komisijos deleguotojo reglamento, kuriuo iš dalies keičiami Reglamento (ES) Nr. 978/2012, kuriuo taikoma bendrųjų muitų tarifų lengvatų sistema, I, II ir IV priedai (C(2013)07167 – 2013/2929(DEA))
   (2016/C 468/86)

      Europos Parlamentas,

               —

               atsižvelgdamas į Komisijos deleguotąjį reglamentą (C(2013)07167),

               —

               atsižvelgdamas į Komisijos 2013 m. lapkričio 25 d. laišką, kuriame Parlamento prašoma pareikšti, kad jis neprieštaraus deleguotajam reglamentui,

               —

               atsižvelgdamas į Tarptautinės prekybos komiteto 2013 m. gruodžio 2 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 3 straipsnio 2 dalį, 5 straipsnio 3 dalį ir 17 straipsnio 2 dalį,

               —

               atsižvelgdamas į Darbo tvarkos taisyklių 87a straipsnio 6 dalį,

               A.

               kadangi Komisija, atsižvelgdama į būtinybę paskelbti deleguotąjį reglamentą iki 2014 m. sausio 1 d., nes taip į bendrąją lengvatų sistemą būtų galima laiku grąžinti Mianmarą (Birmą) ir įtraukti Pietų Sudaną, yra pabrėžusi, jog nepaprastai svarbu, kad Parlamentas priimtų savo sprendimą iki 2013 m. gruodžio 16 d.;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šią rezoliuciją Tarybai ir Komisijai.

      (1)  OL L 303, 2012 10 31, p. 1.


title: 2010/105/CFSP: 2010 m. vasario 22 d. Tarybos sprendimas 2010/105/BUSP dėl ribojančių priemonių, taikomų Moldovos Respublikos Padnestrės regiono vadovybei, pratęsimo

text:
23.2.2010

               LT

               Europos Sąjungos oficialusis leidinys

               L 46/3

         TARYBOS SPRENDIMAS 2010/105/BUSP
   2010 m. vasario 22 d.
   dėl ribojančių priemonių, taikomų Moldovos Respublikos Padnestrės regiono vadovybei, pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2008 m. vasario 25 d. Taryba priėmė Bendrąją poziciją 2008/160/BUSP dėl ribojančių priemonių, taikomų Moldovos Respublikos Padnestrės regiono vadovybei (1). Bendrąja pozicija 2009/139/BUSP (2) tos ribojančios priemonės buvo pratęstos iki 2010 m. vasario 27 d.

               (2)

               Iš naujo išnagrinėjus Bendrąją poziciją 2008/160/BUSP nuspręsta, kad ribojančios priemonės turėtų būti pratęstos dar 12 mėnesių laikotarpiui.

               (3)

               Siekiant paskatinti pažangą politinėmis priemonėmis sprendžiant Padnestrės konfliktą, sprendžiant likusias problemas, susijusias su lotyniškus rašmenis naudojančiomis mokyklomis, ir atkuriant laisvą asmenų judėjimą, ribojančios priemonės turėtų būti laikinai sustabdytos iki 2010 m. rugsėjo 30 d. To laikotarpio pabaigoje Taryba peržiūrės ribojančias priemones atsižvelgdama į padarytą pažangą, ypač pirmiau minėtose srityse. Taryba gali nuspręsti bet kuriuo metu imti vėl taikyti kelionės apribojimus arba juos panaikinti.

               (4)

               Tačiau jau nebėra priežasčių, kaip nurodyta Bendrosios pozicijos 2008/160/BUSP 1 straipsnio 1 dalies i ir ii punktuose, dėl kurių kai kurie asmenys turėtų būti įtraukti į sąrašus, pateiktus tos bendrosios pozicijos I ir II prieduose. Tie sąrašai turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   1.   Bendrojoje pozicijoje 2008/160/BUSP numatytos ribojančios priemonės pratęsiamos iki 2011 m. vasario 27 d.
   2.   Bendrojoje pozicijoje 2008/160/BUSP numatytos ribojančios priemonės laikinai sustabdomos iki 2010 m. rugsėjo 30 d.
   3.   Ribojančių priemonių laikiną sustabdymą ir Bendrosios pozicijos 2008/160/BUSP I bei II prieduose pateiktus sąrašus Taryba peržiūri anksčiau nei 2010 m. rugsėjo 30 d.
   2 straipsnis
   1.   Šio sprendimo I priede minimi asmenys išbraukiami iš Bendrosios pozicijos 2008/160/BUSP I priede pateikto sąrašo.
   2.   Šio sprendimo II priede minimas asmuo išbraukiamas iš Bendrosios pozicijos 2008/160/BUSP II priede pateikto sąrašo.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. vasario 22 d.

            Tarybos vardu

            Pirmininké

         C. ASHTON

      (1)  OL L 51, 2008 2 26, p. 23.

      (2)  OL L 46, 2009 2 17, p. 76.

      I PRIEDAS

         1 straipsnio 1 dalies i punkte nurodytų asmenų sąrašas

                  4.

                  MARAKUTSA, Grigory Stepanovich,

                  10.

                  ZAKHAROV, Viktor Pavlovich,

      II PRIEDAS

         1 straipsnio 1 dalies ii punkte nurodytų asmenų sąrašas

                  1.

                  URSKAYA, Galina Vasilyevna.